EkBass/fiwiki-20250220-pages-articles huggingface dataset:
Sonkajärven kirjasto

Sonkajärven kirjasto on Sonkajärvellä Pohjois-Savossa toimiva kunnallinen kirjasto. Se palvelee asiakkaitaan erityisesti pääkirjaston ja sivukirjaston (Sukevan lähikirjasto) toimintojen ja Rutakko-kirjastoverkon verkkokirjaston välityksellä. Sonkajärven pääkirjaston rakennus (1993) on arkkitehti Saara Juolan suunnittelema. == Lähteet == Luokka:Sonkajärven rakennukset ja rakennelmat Luokka:Suomen kunnan- ja kaupunginkirjastot
Agano

Agano () on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee sisämaassa prefektuurin pohjoisosassa Niigatan tasangolla. Aganojoki virtaa kaupungin etelä- ja länsirajalla. Idässä sen alue nousee Gozuvuorille noin 1 000 metrin korkeudelle merenpinnasta. Aganossa on 41 589 asukasta (heinäkuussa 2020), ja sen pinta-ala on 192,74 neliökilometriä. Agano on kaupunkina suhteellisen nuori: se perustettiin vuonna 2004 liittämällä yhteen Suibaran ja Yasudan maaseutukaupungit sekä Kyōgasen ja Sasakamin kyläkunnat. Nimensä kaupunki otti Aganojoelta. Merkittävimmät keskukset ovat Yasuda ja Suibara, joka toimi vuodesta 1746 lähtien paikallisena hallintokeskuksena (Suibara daikansho), Meiji-kauden alussa myös lyhyen aikaa prefektuurin pääkaupunkina. Agano on riisinviljelyaluetta, mutta siellä tuotetaan myös maitoa ja koristekukkia. Lisäksi kaupunkiin on sijoittunut elintarvike-, tietotekniikka-, keramiikka- ja huonekaluteollisuutta. Aganon nähtävyyksiin kuuluu muun muassa Hyōjärvi, joka tunnetaan tuhansien joutsenten levähdyspaikkana. Gozuvuoren juurella toimii kolme kuumaa lähdettä: Deyu-onsen, Imaita-onsen ja Murasugi-onsen. Aganoa palvelee JR Higashi-Nihonin Uetsu-päälinja. == Väestönkehitys == Aganon väkiluku on ollut laskussa ainakin vuodesta 1995 lähtien. Vuosi Väkiluku Muutos 1995 48 828 2000 48 456 -372 2005 47 043 -1 413 2010 45 560 -1 483 2015 43 415 -2 145 2020 40 708 -2 707 == Kuvia == Tiedosto:Niigata r271 r303 Suibara Chuo April2020.jpg|Suibaran keskustaa Tiedosto:Suibara Sato Residence Storehouse 001 May2020.jpg|Satō-suvun vanha asuintalo Tiedosto:Suibara Daikansho 003 May2020.jpg|Suibara daikansho Tiedosto:サントピアワールド - panoramio - sorarin.jpg|Suntopia World == Lähteet == == Aiheesta muualla == * Kaupungin internetsivut Luokka:Niigatan prefektuurin kaupungit
Myzia

Myzia on kovakuoriaisten (Coleoptera) lahkoon kuuluva leppäkerttusuku. Sukuun kuuluu maailmanlaajuisesti neljä lajia. Lajimäärä vaihtelee eri lähteissä. Suomessa on tavattu yleisenä ja vakiintuneena yksi Myzia-suvun laji, soikopisarpirkko.Laji.fi: Myzia Suvun lajeja esiintyy lähinnä Pohjois- Amerikassa ja Euroopassa.iNaturalist: Suku Myzia == Sukuun kuuluvia lajeja == *Myzia interrupta *Soikopisarpirkko (Myzia oblongoguttata) *Myzia pullata *Myzia subvittata == Lähteet == == Aiheesta muualla == *ITIS: Myzia *University of Michigan, Animal Diversity Web (ADW): Myzia *Bug Guide: Genus Myzia *Pherobase: Semiochemicals of Genus Myzia Luokka:Leppäkertut
Sonkajärven kotiseutumuseo

Sonkajärven kotiseutumuseo tai Sonkajärven kotiseututalo on Sonkajärvellä Pohjois-Savossa sijaitseva paikallismuseo. Sen omistaa Sonkajärven kunta. Samalla tontilla kotiseututalon kanssa sijaitsee professori Osmo Hännisen kokoelman pohjalta alkunsa saanut Kansainvälinen pullomuseo. == Lähteet == Luokka:Sonkajärven rakennukset ja rakennelmat Luokka:Suomen kotiseutumuseot
Hövelö

Hövelö on Suomen kansallisrunoilija Eino Leinon synnyinkoti. Myös Elias Lönnrot asui Hövelön torpassa vuosina 1834–1835 kootessaan Vanhaa Kalevalaa. Rakennus sijaitsee Kajaanin Paltaniemellä. Nimensä talo on saanut paikastaan Hövelönlahden rannalla, Paltajärven suulla. Hövelö oli rakennettu torpaksi 1800-luvun alkupuolella. Eino Leinon perhe muutti torppaan vuonna 1859, jonka jälkeen perheen isä alkoi rakentaa torpasta kasvavalle perheelle taloa. Torppaosuuteen jäi keittiö, ruokahuone ja perheen äidin huone. Taloa kunnostettiin vielä 1870-luvulla. Perheen seitsemälle veljekselle rakennettiin pihapiiriin niin sanottu poikien talo, joka on vieläkin Hövelön pihapiirissä. Uimalaituri ja -koppi rakennettiin Eino Leinon syntymän aikoihin 1870-luvun lopulla. Lisäksi rantaan rakennettiin kaksiosainen navetta ja sen viereen laivalaituri. Perheen isän kuoleman aikoihin pihapiiriin rakennettiin uudelleen väentupa, joka on vieläkin paikallaan. == Katso myös == * Eino Leino -talo == Lähteet == Luokka:Eino Leino Luokka:Kajaanin rakennukset ja rakennelmat Luokka:Suomen asuinrakennukset Luokka:Suomen 1800-luvulla rakennetut rakennukset ja rakennelmat
Leppävirran kirjasto

Leppävirran kirjasto on Leppävirran kirkonkylällä Pohjois-Savossa toimiva kunnankirjasto. Kirkonkylän kirjaston ohella kirjastopalveluja tarjotaan kirjastoauton ja verkkokirjaston kautta. Keltatiilisen kirjastorakennuksen suunnitteli arkkitehti Touko Saari, ja se valmistui 1980. Rakennus peruskorjattiin vuosina 2013–2014. == Lähteet == ==Aiheesta muualla== * Savon kirjastot esittelyssä: Leppävirran kirjasto (savonake.fi) *Leppävirran kirjasto (suomi.fi) * Odotettu hetki käsillä Leppävirralla: remontoitu kirjasto aukeaa viikon päästä (17.3.2014) (yle.fi) * Leppävirran uusi kirjastoauto tuo kuntalaisille muitakin palveluja (28.11.2008) (yle.fi) Luokka:Leppävirran rakennukset ja rakennelmat Luokka:Suomen kunnan- ja kaupunginkirjastot
Rohm

Rohm on Japanilainen puolijohdevalmistaja. Yhtiö valmistaa mikropiirejä ja muita elektroniikkakomponentteja. == Historia == Yhtiö on perustettu vuonna 1958 ja sen päämaja sijaitsee Kiotossa. Yhtiö oli aluksi pienten elektronisten komponenttien valmistaja, mutta laajensi vuonna 1967 transistorien ja diodien valmistukseen. Vuonna 1969 yhtiö laajensi mikropiirien ja muiden puolijohteiden valmistukseen. Yhtiö osti Oki Electricin puolijohdeosaston Oki Semiconductorin vuonna 2008. == Lähteet == Luokka:Japanilaiset elektroniikkayhtiöt Luokka:Puolijohdevalmistajat
Haukivuoren kirjasto

Haukivuoren kirjasto on Mikkelin Haukivuoren pitäjän keskustassa (Asemankylä) toimiva yleinen kirjasto. Se on vuodesta 2005 lähtien ollut osa Mikkelin seutukirjastoa. Mikkelin seutukirjaston osana se on myös osa Lumme-kirjastoja. Tämän kirjastokimpan aineistot ovat kirjastokimppaan osallistuvien kuntien asukkaiden lainattavissa. Haukivuoren ensimmäinen kirjasto perustettiin vuonna 1852. Nykyinen Haukivuoren kirjaston ja asioimispisteen yhteinen rakennus on vuodelta 1987. == Lähteet == ==Aiheesta muualla== * Asiointipiste ja kirjasto (haukivuori.fi) * Mikkelin seutukirjasto - Aukioloajat ja yhteystiedot (mikkeli.fi) Luokka:Mikkelin seutukirjasto Luokka:Mikkelin rakennukset ja rakennelmat Luokka:Haukivuori
Rekola (Kuusankoski)

Rekola on asuinalue ja pienalue Kouvolan Kuusankoskella, Mäkikylän tilastoalueella Kuusankosken kaupunginosassa. Se sijaitsee entisen Kuusankosken kaupungin keskustaajama-alueen länsiosassa, 2 kilometrin päässä Kuusaan keskustasta. Rekola rajautuu etelässä Paloharjuun, idässä Helsingintiehen, pohjoisessa Välimäkeen sekä Nauhan kuntoradan itäpäähän ja lännessä Mäkikylän ja Pilkanmaan väliseen voimalinjaan. Rekolassa on sijainnut ala-aste, joka lakkautettiin vuonna 2012 ja purettiin vuonna 2018.Kouvolan Sanomat Rekolan asutus koostuu pääosin pientaloista, mutta myös muutamasta kerrostalosta. Myös Kouvolassa sijaitsee Rekola-niminen asuinalue. == Lähteet == Luokka:Kuusankoski
Rekola (Kouvola)

Rekola on asuinalue ja pienalue Kouvolassa, Kankaron kaupunginosassa sekä tilastoalueella. Se sijaitsee Kouvolan keskustaajaman lounaisosassa, Eskolanmäen länsipuolella lähellä Kymijokea. Rekola rajautuu etelässä Alakylän peltoalueeseen, idässä Kymenlaaksontiehen, pohjoisessa Töröstinmäkeen sekä Kestikujaan ja lännessä Vatajanpuiston asuinalueeseen. Rekolassa sijaitsee muun muassa Attendon Kankaron hoivakoti, Jehovan todistajien valtakunnansali, Kouvolankylän VPK-talo ja pienehkö Alakyläntien teollisuusalue. Rekolan asutus koostuu pääosin pientaloista ja rivitaloista. Myös Kuusankoskella sijaitsee Rekola -niminen asuinalue. Luokka:Kouvolan pienalueet
IBM 801

IBM 801 oli IBM:n kehittämä kokeellinen minitietokone, joka käytti RISC- arkkitehtuuria. Tietokone johti IBM ROMP -suorittimen kehitykseen, jota käytettiin IBM RT PC -tietokoneessa vuonna 1986. Termit RISC ja CISC yleistyvät myöhemmin. ROMP-suorittimen jälkeen IBM aloitti Power- arkkitehtuurin kehittämisen, joka perustui osittain 801-projektiin. John Cocke ja hänen ryhmänsä IBM:llä pienensivät käskykannan kokoa poistaen harvoin käytettyjä käskyjä. Tavoitteena oli tietokone, jossa olisi yksinkertainen arkkitehtuuri ja joukko yksinkertaisia käskyjä, jotka voitaisiin suorittaa yhdessä kellojaksossa. Yksinkertaistamisen tavoitteena oli tehdä tietokoneesta huomattavasti tehokkaampi kuin monimutkaisia ratkaisuja käyttävät. Koska jokainen käsky vei saman verran aikaa liukuhihnan käyttö tuli mahdolliseksi, jolloin useampaa käskyä voitiin suorittaa samaan aikaan parantaen suorituskykyä. Samaan aikaan IBM:n kehityksen aikana kaksi muuta ryhmää työskenteli pienennetyn käskykannan parissa: toinen Berkeleyssä ja toinen Stanfordissa. == Lähteet == == Aiheesta muualla == * Dokumentaatiota bitsavers.org-sivustolla * IBM 801 Microprocessor oral history panel * The evolution of RlSC technology at IBM (PDF) Luokka:IBM:n tietokoneet Luokka:Minitietokoneet Luokka:Tietotekniikan historia
Rekola (täsmennyssivu)

Rekola tarkoittaa seuraavia asioita: * Rekola, Vantaan kaupunginosa * Rekola, asuinalue ja pienalue Kouvolan Kuusankoskella * Rekola, asuinalue ja pienalue Kouvolan Kankaron kaupunginosassa * Rekola, suomalainen sukunimi.
John Lewis (ihmisoikeustaistelija)

John Lewis (1940 – 17. heinäkuuta 2020) oli yhdysvaltalainen ihmisoikeustaistelija. Hän kuului merkittävimpiin 1960-luvun yhdysvaltalaisen kansalaisoikeusliikkeen johtohenkilöihin. Hän oli edustajainhuoneen jäsen vuodesta 1986. Lewis kuoli haimasyöpään 80-vuotiaana. John Lewisin mukaan on nimetty Yhdysvaltain laivaston säiliölaiva USNS John Lewis (T-AO-205). == Lähteet == ==Aiheesta muualla== Luokka:Yhdysvaltalaiset demokraattipoliitikot Luokka:Yhdysvaltalaiset kansalaisaktivistit Luokka:Vuonna 1940 syntyneet Luokka:Vuonna 2020 kuolleet
Kim Un-hyang

Kim Un-hyang on muun muassa seuraavien henkilöiden nimi: * Kim Un-hyang (s. 1990), pohjoiskorealainen telinevoimistelija * Kim Un-hyang (s. 1991), pohjoiskorealainen uimahyppääjä * Kim Un-hyang (s. 1992), pohjoiskorealainen jääkiekkoilija * Kim Un-hyang (s. 1993), pohjoiskorealainen jalkapalloilija
Paul Metz

Paul Metz (17. marraskuuta 1892 Kööpenhamina – 8. syyskuuta 1975 Gentofte) oli tanskalainen maahockeypelaaja ja olympiamitalisti. Hän pelasi Antwerpenin kesäolympialaisissa 1920 kaksi ottelua Tanskan joukkueessa, joka voitti turnauksessa hopeaa. == Lähteet == Luokka:Tanskalaiset maahockeypelaajat Luokka:Tanskalaiset olympiamitalistit Luokka:Vuonna 1892 syntyneet Luokka:Vuonna 1975 kuolleet
Kaisa Peräaho

Kaisa Peräaho (s. 5. marraskuuta 2001 Muurame) on suomalainen pesäpalloilija, joka edustaa Superpesis-joukkue Lapuan Virkiää. == Ura == Peräaho on Lapuan Virkiän oma kasvatti. Hän teki Superpesis-debyyttinsä vain 16-vuotiaana 13. elokuuta 2017 vieraissa Rauman Lukkoa vastaan. Peräaho löi ensimmäisen juoksunsa toisessa Superpesis-ottelussaan 5. kesäkuuta 2018 vieraissa Hyvinkään Tahkoa vastaan. Ensimmäisen juoksunsa Peräaho toi ensimmäisessä pudotuspeliottelussaan 25. elokuuta 2018 vieraissa Kirittäriä vastaan. Peräaho löi ensimmäisen kunnarinsa 22. toukokuuta 2019 vieraissa Kirittäriä vastaan. Peräaho valittiin vuoden 2022 Itä-Länsi- otteluun.https://www.superpesis.fi/site/assets/files/26809/ita- lansi-2022-naiset.pdf Peräaho valittiin Itä-Länsi-otteluun myös vuonna 2023.https://www.superpesis.fi/uutiset/naisten-ita-lansi-valinnat-julki-arvo- ottelujoukkueet-uusiutuneet-rajusti-viime-vuodesta/ ja 2024.https://www.pesis.fi/wp-content/uploads/2023/01/IL-joukkueet-M-N-2024.pdf == Saavutukset == * B-tyttöjen Itä–Länsi-ottelu (2019) == Muuta == Peräaho valmistui ylioppilaaksi Lapuan lukiosta syksyllä 2020. == Lähteet == Luokka:Vuonna 2001 syntyneet Luokka:Suomalaiset pesäpalloilijat Luokka:Elävät henkilöt
Nantesin katedraali

Nantesin katedraali eli Pyhän Pietarin ja Paavalin katedraali, (Cathédrale Saint-Pierre-et-Saint-Paul) on Ranskassa Nantesissa sijaitseva keskiaikainen roomalaiskatolinen kirkko. Kirkon rakentaminen alkoi vuonna 1434 ja valmistui 1891. Katedraalin pääurut tuhoutuivat vuoden 2020 tulipalossa. == Historia == Nantesin katedraalin rakennustyöt alkoivat vuonna 1434. Paikalla oli sitä ennen ollut kolme kirkkorakennusta, joista on jotain jäännöksiä Nantesin Dobrée-museossa. Gotiikkaa edustava julkisivu valmistui 1400-luvun loppuun mennessä, ja tornien rakentaminen aloitettiin vuonna 1508. Suurin osa lasimaalatuista ikkunoista valmistuivat vuosina 1500–1516. Katedraalin viimeinen rakennusvaihe oli vuosina 1840–1891, jolloin sen rakentamista valvoi kaupunginarkkitehti Saint-Félix Seheult. Sen aikana valmistuivat pohjoinen poikkilaiva ja kuori. Sen jälkeen kirkkoon ei ole tehty merkittäviä muutoksia, mutta sitä on kuitenkin restauroitu muutamia kertoja sen kärsimien vaurioiden takia. Katedraali kärsi pahoin toisen maailmansodan pommituksissa, ja vuonna 1972 katto tuhoutui tulipalossa. Vuoden 2020 tulipalossa puolestaan kirkon pääurut tuhoutuivat. Palo saatiin rajatuksi, ja sitä epäillään tuhopoltoksi.Nantes: Arson suspected in fire at Saint-Pierre-et-Saint-Paul cathedral, BBC 18.7.2020, viitattu 18.7.2020 Jo aiemmin kuulusteltu vapaaehtoistyöntekijä on tunnustanut sytyttäneensä palon. == Lähteet == ==Aiheesta muualla== Luokka:Ranskan kirkot Luokka:Nantesin rakennukset ja rakennelmat
Steen Due

Steen Due (27. helmikuuta 1898 – 26. toukokuuta 1974) oli tanskalainen maahockeypelaaja ja olympiamitalisti. Hän pelasi Antwerpenin kesäolympialaisissa 1920 kolme ottelua Tanskan joukkueessa, joka voitti turnauksessa hopeaa. Due teki turnauksessa yhden maalin Ranskaa vastaan. == Lähteet == Luokka:Tanskalaiset maahockeypelaajat Luokka:Tanskalaiset olympiamitalistit Luokka:Vuonna 1898 syntyneet Luokka:Vuonna 1974 kuolleet
Erkenci Kuş

Erkenci Kuş on televisioyhtiö Star TV:n esittämä turkkilainen TV-sarja. Sen päärooleissa ovat Demet Özdemir ja Can Yaman. == Aiheesta muualla == * Viralliset kotisivut Luokka:Turkkilaiset draamasarjat Luokka:2010-luvun komediasarjat
Los ricos también lloran

Los ricos también lloran on televisioyhtiö Televisan esittämä meksikolainen televisiosarja. Sen päärooleissa ovat Verónica Castro ja Rogelio Guerra. == Aiheesta muualla == * Luokka:Meksikolaiset draamasarjat Luokka:1970-luvun televisiosarjat Luokka:1980-luvun televisiosarjat Luokka:Televisan telenovelat
Rosa salvaje

Rosa salvaje on televisioyhtiö Televisan esittämä meksikolainen televisiosarja. Sen päärooleissa ovat Verónica Castro ja Guillermo Capetillo. == Aiheesta muualla == * Luokka:Meksikolaiset draamasarjat Luokka:1980-luvun televisiosarjat Luokka:Televisan telenovelat
Cuna de lobos

Cuna de lobos on televisioyhtiö Televisan esittämä meksikolainen televisiosarja. Sen päärooleissa ovat María Rubio, Gonzalo Vega ja Diana Bracho. == Aiheesta muualla == * Luokka:Meksikolaiset draamasarjat Luokka:1980-luvun televisiosarjat Luokka:Televisan telenovelat
Thunder Force AC

Thunder Force AC on Technosoftin vuonna 1990 kehittämä ja julkaisema kolikkopeli. Peli on sivusuuntaan liikkuva räiskintäpeli. Pelistä tehtiin versio myös SNES:lle nimellä Thunder Spirits. == Juoni == Peli sijoittuu sata vuotta ensimmäisen Thunder Forcen jälkeen. Huolimatta voitosta Galaxy Federation ei ole onnistunut uudestaan voittamaan ORN Empirea. ORN Empire on asentanut naamioitumislaitteita viidelle planeetalle heidän alueelleen. Kätkeäkseen heidän tukikohtansa. ORN rakentaa kauko-ohjattavan puolustusjärjestelmän suojelakseen itseään, joka tehoaa suuriin aluksiin. == Kentät == Kenttä Nimi Vihollinen 1 Hydra Gargoyle 2 Gorgon Twin Vulcan 3 Seiren King Fish 4 Asteroid ??? 5 Ancient Ruins Mobile Fort 6 Cerberus Cerberus 7 ORN Base Base Guarder 8 ORN Core Khaos == Lähteet == Luokka:Vuoden 1990 videopelit
Gosen

Gosen () on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee sisämaassa prefektuurin keskiosassa Niigatan tasangolla Aganojoen vasemmalla rannalla. Aganon sivujoki Hayade virtaa kaupungin läpi. Etelässä sen alue nousee Echigovuorille. Gosenissa on 49 250 asukasta (kesäkuussa 2020) ja sen pinta-ala on 351,91 neliökilometriä. Gosen kehittyi Edo-kaudella korkealaatuisen, nimellä Gosen-hira tunnetun hakamakankaan (hakamaji) tuotantopaikkana. Meiji-restauraation jälkeen sinne syntyi muutakin tekstiiliteollisuutta, toisen maailmansodan päätyttyä etenkin neuleiden tuotantoa. Kaupunkiin on sijoittunut myös elintarvike-, puutuote- ja kemianteollisuutta. Eräs perinteinen elinkeino on koikarppien kasvatus. Maaseutualueilla viljellään riisin lisäksi vihanneksia ja koristekukkia, kuten pensaspioneja. Alue tunnetaan voimakkaasta föhntuulestaan, joka on aiheuttanut ajoittain suurpaloja, kuten vuosina 1906 ja 1945. Kaupunkioikeudet Gosenin maaseutukaupungille myönnettiin kuntaliitoksen yhteydessä vuonna 1954. Kaupunki laajeni huomattavasti vuonna 2006, kun siihen liitettiin Muramatsun maaseutukaupunki. Gosenin nähtävyyksiin kuuluvat muun muassa Jikō-jin buddhalainen temppeli ja Muramatsun puisto, joka tunnetaan kirsikankukistaan. Kaupungissa toimii Sakihana-onsenin kuuma lähde. Gosenia palvelee JR Higashi- Nihonin Ban’etsu-länsilinja. == Kuvia == Tiedosto:Niigata r7 Gosen Honcho May2020.jpg|Gosenin kaupunkikuvaa Tiedosto:Muramatsu Park 001 May2020.jpg|Muramatsun puistoa Tiedosto:Gosen Station.jpg|Gosenin rautatieasema talvella Tiedosto:Gosen city center area Aerial photograph.1975.jpg|Gosenin kantakaupunki vuoden 1975 ilmakuvassa Tiedosto:Gosen city hall.JPG|Gosenin kaupungintalo == Lähteet == == Aiheesta muualla == * Kaupungin internetsivut Luokka:Niigatan prefektuurin kaupungit
Melvi Marin

Melvi Marin on bolivialainen karateka. Hän saavutti Kyokushinissa EM-pronssia. Marin voitti mitalikamppailussa Monika Thiemin.IKO World Weight Tournament - Women kyokushinresults.com Viitattu 18.7.2020 ==Lähteet== Luokka:Bolivialaiset karatekat Luokka:Kyokushinin harjoittajat Luokka:Elävät henkilöt
Antoni Malczewski

Antoni Malczewski (1793 – 1826 Varsova, Puola) oli puolalainen runoilija. Hän astui 1811 Puolan armeijan palvelukseen, oleskeli 1816–1820 ulkomailla, varsinkin Italiassa, jossa tutustui Byroniin, asettui sen jälkeen Volyniaan maanviljelijäksi ja siirtyi sieltä Varsovaan, jossa onnettoman rakkauden ja kurjuuden murtamana kuoli.Malczewski, Antoni, Tietosanakirja osa 5, palsta 1689, Tietosanakirja Osakeyhtiö 1913 Malczewski kuului Puolan romantikkoihin ja sai voimakkaita vaikutteita Byronilta. Hänen maineensa perustuu kauniiseen runokertomukseen Marja, powieść ukraińska ('Maria, ukrainalainen kertomus', 1825), joka sai tunnustusta vasta tekijänsä kuoleman jälkeen. == Lähteet == ==Aiheesta muualla== Luokka:Puolalaiset runoilijat Luokka:Vuonna 1793 syntyneet Luokka:Vuonna 1826 kuolleet
François de Malherbe

François de Malherbe (1555 Caen – 1628) oli ranskalainen runoilija. Hän opiskeli synnyinkaupungissaan Caenissa sekä Baselissa ja Heidelbergissä lakitiedettä, asettui sitten Aixiin Ranskan suurpriorin sihteeriksi ja saavutti tämän kuoltua runoillaan Henrik IV:n suosion. Hän pääsi 1605 hoviin ja sai runsaan palkan.Malherbe, François de, Tietosanakirja osa 5, palsta 1691, Tietosanakirja Osakeyhtiö 1913 Malherben runot ovat kauttaaltaan lyyrisiä. Ne ovat pirteitä ja säntillisiä mutta hieman kylmiä. Häntä pidetään kuitenkin ranskalaisen runouden uudistajana, ja hänen vaikutuksensa on ollut suuri. Malherben pääansio on se, että hän saattoi runouden yksinkertaisemmaksi, rationaalimmaksi, joten hänestä tuli suurten ranskalaisten klassillisten kirjailijoiden esikuva. == Lähteet == ==Aiheesta muualla== Luokka:Ranskalaiset runoilijat Luokka:Vuonna 1555 syntyneet Luokka:Vuonna 1628 kuolleet
Ryssön linnoitus

Ryssön linnoitus on venäläisten Ryssön saarelle Pernajaan, nykyiseen Loviisaan, Isonvihan aikana vuonna 1713 rakentama linnoitus. Isonvihan aikana, keväällä 1713 venäläiset nousivat maihin Pernajanlahdella silloiselle Risön saarelle, ruotsalaisten Kymijoen puolustuslinjan selustaan. Saareen venäläiset rakensivat nopeasti linnoituksen tukikohdaksi tulevia operaatioitaan varten. Tämän venäläisten rakentaman linnoituksen mukaan saari sai nykyisen nimensä Ryssö. Rakennuspaikan valintaan vaikuttivat useat strategiset syyt. Saarelle oli hankalampaa hyökätä mantereelta. Pernajanlahti on pitkä, kapea ja matala, joten venäläisten käyttämät kaleerit pääsivät sinne, mutta ruotsalaisten käyttämät purjealukset eivät. Pernajanlahti ulottuu syvälle sisämaahan, ja sieltä käsin oli helppoa katkaista Turun ja Viipurin välillä kulkenut maantie, Suuri Rantatie. Lisäksi paikkaan oli helppo toimittaa elintarvikkeita ja muuta tavaraa idästä käsin. Saaren rannoille rakennettiin valleja ja mantereen puolelle ponttonisilta. Linnoituksen ympärysmitta on noin 600 metriä, ja se muodostuu kulmikkaista maavalleista muodostaen tähtilinnoituksen. Tarvitsemansa rakennukset venäläiset purkivat lähialueilta ja siirsivät linnoituksen sisään. Linnoituksen kokonaisvahvuus oli enimmillään 18000 miestä kuukauden ajan. Linnoituksen valmistuttua paikalle jätettiin varusväeksi 7000 miestä. Ei tarkalleen tiedetä, milloin venäläiset jättivät linnoituksen, mutta sen on täytynyt tapahtua viimeistään Uudenkaupungin rauhan jälkeen 1721. Vuodelta 1767 peräisin olevaan karttaan on merkitty Ryssölle johtava silta sekä sillan vierellä oleva aita. Nykyisin Ryssön saari on kasvanut kiinni mantereeseen ja linnoituksen alue on metsittynyt. Ryssön pohjoisosan ojituksessa on ilmeisesti käytetty paikoitellen hyväksi linnoituksen vallien edustalla olleita vallihautoja. Ryssön eteläsivun rakenteet ovat vaurioituneet pahoin metsänraivauksen ja suurjännitejohdon rakentamisen yhteydessä. Voimalinjan rakennustöissä syntyneitä maakasoja on vaikea erottaa linnoituksen valleista. Noin 800 metriä lounaaseen Ryssön linnoituksesta on useita ryssänuuneja ja mahdollisia majanpohjia. Alueella on isoja kivenlohkareita, joiden vierelle on kylmämuurattu harmaakivistä ns. kiviuuneja. Ryssänuunit ovat aikojen saatossa hajonneet niin, että niistä on jäljellä vain kiviröykkiöitä, mutta joistakin uuneista erottuvat edelleen suuaukkoa reunustaneet kivet. == Lähteet == Luokka:Suomen linnoitukset Luokka:Pernaja Luokka:Loviisan rakennukset ja rakennelmat Luokka:Suomen 1700-luvulla rakennetut rakennukset ja rakennelmat
Davika Hoorne

Davika Hoorne (, s. Bangkok, Thaimaa) on thaimaalainen näyttelijä ja malli. Luokka:Thaimaalaiset näyttelijät Luokka:Vuonna 1992 syntyneet Luokka:Elävät henkilöt
Nittha Jirayungyurn

Nittha Jirayungyurn (, s. Bangkok, Thaimaa) on thaimaalainen näyttelijä. Luokka:Thaimaalaiset näyttelijät Luokka:Vuonna 1990 syntyneet Luokka:Elävät henkilöt
Natapohn Tameeruks

Natapohn Tameeruks (, s. Bangkok, Thaimaa) on thaimaalainen näyttelijä ja malli. Luokka:Thaimaalaiset näyttelijät Luokka:Vuonna 1989 syntyneet Luokka:Elävät henkilöt
Mariela Zárate

Mariela Esthela Zárate HermosillaMariela Zárate Nunca dejó de luchar y ahora va al Mundial correodelsur.com 13.2.2017 Viitattu 18.7.2020 (s. 24. maaliskuuta 1986) on bolivialainen karateka. Hän on kaksinkertainen Yhdysvaltain kevytsarjan mestari. ==Nuoruus== Zárate syntyi neljäntenä yhdeksänlapsiseen perheeseen Miguel Zárate Ramírezille ja Rufina Hermosilla Copalle Boliviassa. Hän alkoi harjoittelemaan karatea 13-vuotiaana pyydettyään isäänsä maksamaan hänelle kahden kuukauden harjoittelun verran. Isänsä lupasi kuitenkin tyttärensä saada harjoittelevan kolme kuukautta, jonka aikana Zárate innostui lajista entisestään. ==Kilpaura== Zárate saavutti ensi kerran menestystä 18-vuotiaana edettyään Bolivian mestaruuskisoissa loppuotteluun. Hän voitti kokeneemman vastustajansa tuomariäänin. Zárate sai wazarin (puolipisteen) reiteen kohdistuneesta merkittävästä alapotkusta. 2013–2015 Zárate muutti Yhdysvaltoihin harjoittelemaan karatea. Tuona aikana hän muun muassa sijoittui neljänneksi vuoden 2013 All American Openin kevytsarjassa hävittyään pronssiottelun maanaiselleen Rosario Barrios Valdalle.All American Open 2013 results kyokushinkarate.news 3.10.2013 Viitattu 18.7.2020 Seuraavana vuonna 2014 hän saavutti Yhdysvaltain mestaruuden kevytsarjassa voitettuaan loppuottelussa Caroline Nadeaun.U.S. Weight Category Karate Championships Results kyokushinkarate.news Viitattu 18.7.2020 2015 Zárate sen sijaan saavutti tammikuussa pronssia Yhdysvaltain mestaruuskilpailuissa. 2017 Zárate saavutti All American Open mestaruuden kevytsarjassa voitettuaan loppuottelussa Aya Inouen. Hänet palkittiin myös turnauksessa parhaasta taisteluhengestä.Antonio Tusseau wins the 2017 "All American" france- kyokushin.fr Viitattu 16.7.2018 2018 Zárate saavutti pronssia All American Openin kevytsarjassa voitettuaan mitalikamppailussa Euroopan-mestarin Ludivine Vedapodagomin.Результаты чемпионата Америк «All American Open 2018» (IKO) kyokushinkarate.news 24.6.2018 Viitattu 25.12.2019 2019 kesäkuussa Zárate saavutti pronssia All American Openin kevytsarjassa.All American Open 2019 result (IKO) kyokushinkarate.news 23.6.2019 Viitattu 18.7.2020 ==Lähteet== Luokka:Bolivialaiset karatekat Luokka:Kyokushinin harjoittajat Luokka:Vuonna 1986 syntyneet Luokka:Elävät henkilöt
Laura Beatrice Mancini

Laura Beatrice Mancini (1823–1869) oli italialainen runoilija. Hän sepitti muun muassa murhenäytelmän Ines (1845), runoelman Colombo al convento della Rabida (1846), runokokoelman Poesie varie (1848) sekä vuoden 1860 jälkeen useita kantaatteja ja lauluja isänmaallisiin juhlatilaisuuksiin. Kokoelma Mancinin lyriikkaa julkaistiin 1874 nimellä Patria ed amore.Mancini, Laura Beatrice, Tietosanakirja osa 5, palsta 1725, Tietosanakirja Osakeyhtiö 1913 == Lähteet == Luokka:Italialaiset runoilijat Luokka:Vuonna 1823 syntyneet Luokka:Vuonna 1869 kuolleet
Vladimir Obuhov

Vladimir Nikolajevitš Obuhov (, 21. elokuuta 1935 Moskova, Venäjän SFNT – heinäkuu 2020) oli neuvostoliittolainen, myöhemmin venäläinen koripallovalmentaja. Hän valmensi Neuvostoliiton miesten maajoukkueen MM- hopealle vuonna 1986 ja Euroopan mestariksi vuonna 1985. == Elämä ja urheilu- ura == 21\. elokuuta 1935 Moskovassa syntynyt Obuhov valmensi Neuvostoliiton miesten maajoukkuetta, joka hän valmennusaikanaan 1985–1986 saavutti MM-hopeaa Espanjassa 1986http://www.linguasport.com/baloncesto/internacional/mundial/1986_MADRID_SQUADS.htm ja Euroopan mestaruuden Länsi-Saksassa 1985http://www.linguasport.com/baloncesto/internacional/eurobasket/1985_STUTTGART_SQUADS.htm. Hänen alaisuudessaan Neuvostoliitto voitti myös universiadimestaruuden vuonna 1985 ja nuorten ikäluokkien EM-kilpailuissa yhteensä kuusi mestaruutta sekä yhden hopean. Obuhov valmensi myös Maltan miesten maajoukkuetta. Seurajoukkueissa hän valmensi MBK Dinamo Moskovan Neuvostoliiton pääsarjassa kahdesti pronssille.sports.ru Obuhov kuolemasta 84-vuotiaana uutisoitiin 16. heinäkuuta 2020.http://russiabasket.ru/news/36901/skonchalsya-vladimir-obuxov == Lähteet == * Haastattelu sports.ru === Viitteet === Luokka:Neuvostoliittolaiset koripallovalmentajat Luokka:Vuonna 1935 syntyneet Luokka:Vuonna 2020 kuolleet
Jekaterina Aleksandrovskaja

Jekaterina DmitrijevnaHarley Windsor, our first Indigenous Winter Olympic athlete, talks sex and religion The Sydney Morning Herald Aleksandrovskaja (; 1. tammikuuta 2000 MoskovaPairs: Ekaterina Alexandrovskaya / Harley Windsor ISU Results – 18. heinäkuuta 2020 Moskova"Фигуристка Екатерина Александровская, трагически погибшая в ночь на 18 июля..." // Vesti, 18. heinäkuuta 2020.FORMER WORLD JUNIOR CHAMPION EKATERINA ALEXANDROVSKAYA DIES AGED 20 Olympic Channel) oli venäläinen taitoluistelija, joka edusti urallaan myös AustraliaaИсточник: фигуристка Екатерина Александровская покончила с собой Tass ja sai Australian kansalaisuuden vuonna 2017. Vuonna 2017 Aleksandrovskaja pääsi valmentajansa Nina Mozerin avullaAboriginal figure skater and his unlikely partner take on the world Burwood Scene Harley Windsorin luistelupariksi. Samana vuonna kaksikko voitti taitoluistelun juniorimaailmanmestaruuden. Kansallisen mestaruuden Australiassa se saavutti vuosina 2017 ja 2019. Aleksandrovskaja osallistui Windsorin kanssa myös vuoden 2018 talviolympialaisiin, jossa heidän sijoituksensa oli 18.Winter Olympics 2018: Australian pair Ekaterina Alexandrovskaya and Harley Windsor miss out on medal chance The Sydney Morning Herald Aleksandrovskaja, perheensä ainoa lapsi, menetti isänsä vuonna 2015. Useiden loukkaantumisten ja muiden ongelmien jälkeen Aleksandrovskaja joutui vetäytymään urheilusta helmikuussa 2020. Hän kärsi masennuksesta ja hänellä diagnosoitiin epilepsia, jonka jälkeen hänen piti lopettaa taitoluistelu-uransa. Hän teki humalassa itsemurhan aiemman epäonnistuneen yrityksen jälkeen heinäkuussa 2020. == Lähteet == Luokka:Australialaiset taitoluistelijat Luokka:Venäläiset taitoluistelijat Luokka:Vuonna 2000 syntyneet Luokka:Vuonna 2020 kuolleet Luokka:Itsemurhan tehneet
David Robert Mitchell

David Robert Mitchell (s. 19. lokakuuta 1974 Clawson, Michigan) on yhdysvaltalainen elokuvaohjaaja ja -käsikirjoittaja. Hänet tunnetaan parhaiten elokuvastaan It Follows (2014), jonka hän ohjasi ja käsikirjoitti. == Filmografia == Elokuvat Vuosi Nimi Ohjaajana Käsikirjoittajana Tuottajana Muuta 2002 Virgin lyhytelokuva 2010 The Myth of the American Sleepover 2014 It Follows 2018 Under the Silver Lake == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1974 syntyneet Luokka:Elävät henkilöt
Ulpu Järvinen

Helena Ulpukka (Ulpu) Järvinen (26. kesäkuuta 1905 – 9. syyskuuta 2002) oli suomalainen tietokirjailija ja Helsingin kotitalousopettajaopiston (nykyisin osa Helsingin yliopiston kasvatustieteellistä tiedekuntaa) lehtori. Kotitalousopettajan koulutus ”Sturella”. – muistoja ja ajankuvia vuosilta 1956– 2002. Liisa Haverinen. 2012. s. 7–8 Järvisen tunnetuin kirja on vuonna 1947 julkaistu keittokirja Joka kodin keittokirja, josta ilmestyi 1980 kymmenes painos.Joka kodin keittokirja, Kansalliskirjasto Ulpu Järvisen isä oli taloustieteilijä ja ministeri Kyösti Järvinen.Kuka kukin on 1954 Otava, 1954 (Runeberg.org) == Teokset == * Kodin arki- ja juhlapöytään 47 ruokaohjetta. Tampere : Valtion kotieläintuotteiden mainostoimikunta, 1938. * Kitunen, Ella; Hyrkäs, Saara & Järvinen, Ulpu: Sisukkaasti säilömään! Kansanhuoltoministeriö, 1943, Kansanhuoltoministeriön julkaisuja n:o 17. Verkossa * Joka kodin keittokirja. Helsinki: Kivi, 1947. – 10. p. WSOY 1980 == Lähteet == Luokka:Suomalaiset opettajat Luokka:Suomalaiset tietokirjailijat Luokka:Vuonna 1905 syntyneet Luokka:Vuonna 2002 kuolleet
Teräspääsky

Teräspääsky (Pygochelidon cyanoleuca) on pääskyihin kuuluva lintulaji. Lajia tavataan laajalta alueelta Keski- ja Etelä-Amerikasta. == Koko ja ulkonäkö == Teräspääsky voi kasvaa 12-14 cm pitkäksi. Sukupuolet muistuttavat toisiaan ulkonäöltään. Teräspääskyn pää, selkä ja siivet ja perä ovat metallinkiiltoisen tumman siniset. Lajin rinta ja vatsa ovat valkoiset ja rinnassa on muutama harmahtavanruskea pilkku. ==Levinneisyys ja elinympäristö== Teräspääskyä tavataan Costa Ricasta Panamaan, Trinidad ja Tobagosta ja sen levinneisyysalue kattaa koko Etelä-Amerikan lukuun ottamatta Amazonian alueen keskiosia. Lajin elinympäristöä ovat avoimet ja puoliavoimet ympäristöt usein viljeltyjen tai asutettujen alueiden lähellä. Etelä-Amerikan eteläkärjen linnut muuttavat talveksi pohjoisemmaksi. Teräspääskyt elävät parvina ja niiden ravintoa ovat lentävät hyönteiset. Lintu pesii yhdyskuntina törmissä, kallioleikkauksissa ja rakennuksissa. == Lähteet == == Aiheesta muualla == *Laji.fi: Teräspääsky (Pygochelidon cyanoleuca) Luokka:Pääskyt
Vavrinec Dunajský

Vavrinec Dunajský (15. heinäkuuta 1784 Ľubietová – 5. helmikuuta 1833 Budapest) oli slovakialainen kuvanveistäjä.Vavřinec Dunajský AbART Hän oli yksi nousevan slovakialaisen kuvanveiston johtohahmoista. Hän keskittyi etenkin hengellisiin aiheisiin ja hautakiviin.Vavrinec Dunajský L'ubietová Dunajský syntyi taiteelliseen perheeseen ja sai varhaisimman oppinsa veistotaiteessa Slovakiassa. Hän opiskeli vuodesta 1804 Wienin kuvataideakatemiassa ja täydensi opintojaan samanaikaisesti yksityisesti piirustuskoulussa. Vuodesta 1809 Dunajský työskenteli taiteensa parissa Pestissä. Hänen työlleen luonteenomaisia ovat klassisen muodon tuntemus ja barokin aistikkuuden säilyttäminen. Hänen teoksiaan on esillä sekä Pestissä että monilla julkisilla paikoilla eri puolilla Slovakiaa, esimerkiksi Banská Bystricassa ja taiteilijan synnyinseuduilla Ľubietovássa. Monet työt, joista on säilynyt kirjallisia mainintoja, ovat kadonneita. Vuonna 1822 Dunajský sai Budapestissa pojan, Ladislav Dunajskýn, josta myös tuli kuvanveistäjä.Ladislav Dunajský Web umenia == Lähteet == Luokka:Slovakialaiset kuvanveistäjät Luokka:Vuonna 1784 syntyneet Luokka:Vuonna 1833 kuolleet
Mikko Vihriälä

Mikko Vihriälä (s. 26. helmikuuta 2001 Vimpeli) on suomalainen pesäpalloilija, joka edustaa Superpesis-joukkue Vimpelin Vetoa. == Ura == Vihriälä on Vimpelin Vedon oma kasvatti. Hän on pelannut myös Halsuan Toivon ja Vetelin Urheilijoiden junioreissa. Vihriälä teki Superpesis-debyyttinsä 16. elokuuta 2018 vieraissa Sotkamon Jymyä vastaan. Hän toi ottelussa yhden juoksun. Ykköspesis-debyyttinsä Vihriälä teki 18. kesäkuuta 2019 kotona Sotkamon Jymyä vastaan. Hän toi ottelussa yhden juoksun. == Saavutukset == * 3 SM-pronssia: 2018, 2020, 2021 * 1 Itä-Länsi-ottelu: 2024 https://www.superpesis.fi/ajankohtaista/ita-lanteen-kolme-viime-hetken- poisjaantia * 2 B-poikien Itä–Länsi-ottelua (2018, 2019) == Muuta == Vihriälä valmistui ylioppilaaksi Vimpelin lukiosta keväällä 2020. == Lähteet == Luokka:Vuonna 2001 syntyneet Luokka:Suomalaiset pesäpalloilijat Luokka:Vimpelin Vedon pelaajat Luokka:Elävät henkilöt
Koronaviruspandemia Norjassa

Koronaviruspandemia Norjassa on osa maailmanlaajuista SARS-CoV-2 -koronaviruksen levittäytymistä. Ensimmäinen tartunta todettiin maassa 26. helmikuuta 2020, ja 18. heinäkuuta siellä oli 9 015 vahvistettua tartuntaa, 8 138 parantunutta ja 255 kuollutta. Maaliskuussa 2020 Norjan hallitus ilmoitti vaihtavansa epidemian torjunnan strategiaa: tavoitteena ei ollut enää pelkästään viruksen leviämisen rajoittaminen, vaan koko epidemian tukahduttaminen. Huhtikuussa epidemiahuipun arveltiin olevan ohitse, ja hallitus ilmoitti alkavansa purkaa rajoituksia huhtikuun 20. päivästä alkaen. Arvioiden mukaan tartunnan oli saanut Norjassa 5. huhtikuuta mennessä noin 14 000 ihmistä. 15\. kesäkuuta sisärajavalvonta poistui Suomen ja Norjan välisestä liikenteestä. Syksyllä alkoi uusi koronavirusaalto. 26. lokakuuta Norja kielsi yli 50 hengen kokoontumiset ja yli viiden vieraan kutsumisen koteihin. == Lähteet == == Aiheesta muualla == * Luokka:Terveydenhuolto Norjassa Norja Luokka:Norjan historia
Pedro Roig

Pedro Roig Junyent (22. joulukuuta 1938 Terrassa – 22. marraskuuta 2018 Terrassa) oli espanjalainen maahockeypelaaja ja olympiamitalisti. Hän pelasi Rooman kesäolympialaisissa 1960 Espanjan joukkueessa, joka voitti turnauksessa pronssia. Roigin isä Francisco De Roig oli myös maahockeypelaaja. Hän edusti Espanjaa Amsterdamin kesäolympialaisissa 1928. == Lähteet == Luokka:Espanjalaiset maahockeypelaajat Luokka:Espanjalaiset olympiamitalistit Luokka:Vuonna 1938 syntyneet Luokka:Vuonna 2018 kuolleet
Port Essington (Kanada)

Port Essington on Kanadan Brittiläisessä Kolumbiassa Skeenajoen suun eteläpuolella sijaitseva aavekaupunki. Port Essington syntyi 1870-luvulla kalatalouden ympärille. Vuonna 1876 kaupunkiin avattiin ensimmäinen lohikalan purkittamo, ja vuosisadan vaihteeseen mennessä purkittamoja oli jo seitsemän. Port Essingtonin ja Hazeltonin välille muodostui lisäksi tärkeä jokilaivareitti. Kaupungin väestö oli sekoitus paikallista Tsimshian First Nations -alkuperäisasukasheimoa, eurooppalaisperäisiä siirtolaisia ja kanadanjapanilaisia. Kaupungissa oli japaninkielinen koulu, jossa oli 56 oppilasta vuonna 1934, sekä buddhalainen temppeli. Vuonna 1914 rautatieyhtiö Grand Trunk Pacific Railway rakennutti Skeenajoen varteen rautatien, jonka päätepiste oli läheisessä Prince Rupertin kaupungissa. Tämä siirsi alueen taloudellisen painopisteen pois Port Essingtonista ja lopetti jokilaivaliikenteen, ja kaupungin autioituminen alkoi. Toisen maailmansodan aikana japanilaisperäinen väestö internoitiin ja sodan päätyttyä osa myös karkotettiin Japaniin. Vuoteen 1950 mennessä kaikki lohikalan purkittamot oli suljettu ja suurin osa asukkaista oli muuttanut pois. Kaupungin jäänteet kärsivät tulipaloista vuosina 1961 ja 1965. == Lähteet == Luokka:Aavekaupungit Luokka:Brittiläinen Kolumbia
Muna (nimi)

Muna on arabiankielinen naisen etunimi, joka merkitsee ’toivetta’ tai ’kaipausta’. Englanninkielisissä teksteissä se saatetaan (suomalaisesta siirtokirjoitusstandardista poiketen) kirjoittaa muodossa Mona. Digi- ja väestötietoviraston mukaan Muna on joulukuun 2024 loppuun mennessä ollut Suomessa virallisena etunimenä noin 130–140 naisella. == Tunnettuja Muna- nimisiä == * Muna Durka (s. 1988), sudanilainen estejuoksija * Muna al-Hussein (s. 1941), Jordanian kuninkaan Husseinin toinen vaimo * Muna Jabir Adam (s. 1987), sudanilainen urheilija * Muna Katupose (s. 1988), namibialainen jalkapalloilija * Muna Lee (1895–1965), yhdysvaltalainen kirjailija * Muna Lee (s. 1981), yhdysvaltalainen pikajuoksija == Lähteet == Luokka:Etunimet
Ali Mirzai

Ali Mirzai (, 28. tammikuuta 1929 – 18. heinäkuuta 2020) oli iranilainen painonnostaja ja olympiamitalisti. Painoluokassa 56 kg kilpaillut Mirzai voitti olympiapronssia Helsingissä 1952 ja teki urallaan yhden maailmanennätyksen. Hän saavutti myös yhden MM-hopean ja -pronssinhttp://www.sport-komplett.de/sport- komplett/sportarten/g/gewichtheben/hst/29.html sekä hopeamitalin Aasian kisoista.chidlovski.netOlympedia Mirzai kuoli 91-vuotiaana 18. heinäkuuta 2020.https://www.tehrantimes.com/news/450158/Ex-Iran-weightlifter-Mirzaei- passes- awayhttps://www.tabnak.ir/fa/news/991278/%D8%B9%D9%84%DB%8C-%D9%85%DB%8C%D8%B1%D8%B2%D8%A7%DB%8C%DB%8C-%D8%AF%D8%B1%DA%AF%D8%B0%D8%B4%D8%AA == Lähteet == * * Profiili chidlovski.net === Viitteet === == Aiheesta muualla == * Luokka:Iranilaiset painonnostajat Luokka:Iranilaiset olympiamitalistit Luokka:Vuonna 1929 syntyneet Luokka:Vuonna 2020 kuolleet
Ketty Nivyabandi

Ketty Nivyabandi (s. 1978 Belgia) on burundilainen runoilija, esseisti ja ihmisoikeusaktivisti.Ketty Nivyabandi Words Without BordersKetty Nivyabandi International Metropolis Conference Hänen enimmäkseen ranskankielisiä runojaan on julkaistu lukuisissa antologioissa ja World Literature Today -lehdessä. Vuonna 2012 Nivyabandi edusti Burundia Lontoon kulttuuriolympiadissa tuon vuoden kesäolympialaisten yhteydessä. Nivyabandin kotikaupunki Burundissa oli Bujumbura. Toukokuussa 2015 Nivyabandi joutui pakenemaan kotoaan jouduttuaan vaikeuksiin aktivisminsa takia. Hän oli organisoinut ja johtanut naisten rauhanomaisia mielenosoituksia. Nivyabandi poistui kahden tyttärensä kanssa maasta ja asettui syyskuussa 2015 pakolaisena Kanadaan. Hän on jatkanut toimintaansa ihmisoikeuksien parissa esimerkiksi Nobel Women's Initiativen kanssa.The high price of fighting for women’s rights The UN Refugee Angecy Nivyabandi oli 26. maaliskuuta 2019 yksi puhujista Geneven huippukokouksessa ihmisoikeuksien ja demokratian puolesta.Ketty Nivyabandi Speaks at 2019 Geneva Summit Geneva Summit for Human Rights and Democracy == Lähteet == Luokka:Burundilaiset kirjailijat Luokka:Runoilijat Luokka:Esseistit Luokka:Ihmisoikeusaktivistit Luokka:Vuonna 1978 syntyneet Luokka:Elävät henkilöt
Maltan koripallomaajoukkue

Maltan koripallomaajoukkue edustaa Maltaa koripallon maaotteluissa. Malta ei ole koskaan pelannut olympia-, MM- tai EM-lopputurnauksessa. Se on osallistunut Euroopan pienten maiden keskinäisiin turnauksiin yltäen myös mitaleille. Ensimmäisen mestaruutensa maa voitti vuonna 2018http://www.fiba.basketball/europe/smallcountries/2018/news/malta-claim- maiden-title. Maajoukkuetta valmensi aikoinaan venäläinen Vladimir Obuhovhttps://www.sports.ru/tribuna/blogs/basketdynamo/842078.html. == Lähteet == == Aiheesta muualla == * Profiili FIBA * Maltan koripalloliitto * Malta National Team eurobasket.com Luokka:Maltan urheilu Luokka:Koripallomaajoukkueet
Varpaisjärven kirjasto

Varpaisjärven lähikirjasto tai Varpaisjärven kirjasto on Lapinlahden Varpaisjärven pitäjän kirkonkylässä toimiva yleinen kirjasto. Varpaisjärven kirjastorakennuksen suunnitteli arkkitehtitoimisto Caj Michael, ja rakennus valmistui vuonna 1982. Varpaisjärven koulu sijaitsee naapurustossa. Kirjasto on osa Lapinlahden kirjastoa ja yhdeksän pohjoissavolaisen kunnan Rutakko- kirjastoverkkoa. Rutakon kautta avautuu verkkokirjasto ja mahdollisuus lainata aineistoja muista jäsenkirjastoista. Kirjastopalveluja on Lapinlahdella tarjottu - ainakin ennen keväällä 2020 alkanutta koronapandemiaa - myös kirjastoauto Kirja-Lavan välityksellä. == Lähteet == ==Aiheesta muualla== * Varpaisjärven kirjaston sijainti kartalla (Ylä-Savon karttapalvelu) Luokka:Varpaisjärvi Luokka:Lapinlahden rakennukset ja rakennelmat Luokka:Suomen kunnan- ja kaupunginkirjastot
Kristofer Manderström

Kristofer Manderström (1727–1788), vapaaherra, oli ruotsalainen kirjailija. Hän palveli hovissa kamariherrana ja lopulta hovimarsalkkana, josta virasta hän 1781 erosi. Manderström oli myös runoilija. Dalinin suuntaa noudattaen hän julkaisi sekä omia runoelmia että käännöksiä Voltairen, Jean Racinen ja muiden teoksista. Hän julkaisi myös teokset Försök til et svenskt rimlexikon (1779) ja Mina poetiska arbeten (1788).Manderström. 1. Kristofer M., Tietosanakirja osa 5, palsta 1727, Tietosanakirja Osakeyhtiö 1913 Manderströmin pojanpoika oli Kristofer Rutger Ludvig Manderström. == Lähteet == ==Aiheesta muualla== Luokka:Ruotsalaiset kirjailijat Luokka:Ruotsalaiset kielenkääntäjät Luokka:Vuonna 1727 syntyneet Luokka:Vuonna 1788 kuolleet
Ludvig Manderström

Kristofer Rutger Ludvig Manderström (22. tammikuuta 1806 Tukholma – 18. elokuuta 1873 Köln, Saksa)Manderström. 2. Kristofer Rutger Ludvig M., Nordisk familjebok, osa 17, Uggleupplagan. 1912 oli ruotsalainen kreivi, ministeri ja diplomaatti. Hän toimi kabinettisihteerinä 1840–1855, Ruotsin lähettiläänä Wienissä ja Pariisissa 1855–1858 ja ulkoasiainministerinä 1858–1868. Tässä asemassa hän johti Ruotsin politiikkaa skandinaavisessa tanskalaisystävällisessä hengessä, mutta kun 1863 Tanskan ja Preussin välit lopullisesti rikkoutuivat, ei hänellä kuitenkaan ollut uskallusta jatkaa alettuun suuntaan, ja kysymys liitosta Tanskan kanssa raukesi. Samoihin aikoihin Puolan kapinan johdosta ilmennyttä halua ryhtyä sotaan Venäjää vastaan hän vastusti. Ulkoministerin virasta erottuaan hän siirtyi kauppakollegion presidentiksi. Manderström oli myös kirjallisuuden harjoittaja, ja hänet valittiin Ruotsin akatemian jäseneksi.Manderström. 2. Kristofer Rutger Ludvig M., Tietosanakirja osa 5, palsta 1727, Tietosanakirja Osakeyhtiö 1913 Manderströmin isoisä oli Kristofer Manderström. == Lähteet == ==Aiheesta muualla== Luokka:Ruotsin ulkoministerit Luokka:Ruotsalaiset virkamiehet Luokka:Ruotsalaiset diplomaatit Luokka:Ruotsin akatemian jäsenet Luokka:Vuonna 1806 syntyneet Luokka:Vuonna 1873 kuolleet
Valdis Valters

Valdis Valters (s. 4. elokuuta 1957 Riika, Latvian SNT) on latvialainen koripallovalmentaja ja kilpauransa päättänyt koripalloilija. Valters edusti ennen Latvian itsenäisyyden palauttamista Neuvostoliittoa, jonka maajoukkueessa hän voitti pelaajana muun muassa maailmanmestaruuden Kolumbiassa 1982 ja kaksi Euroopan mestaruutta. Hänet on nimetty FIBA Hall of Fameen. == Elämä ja urheilu-ura == Pelintekijänä pelannut Valters voitti pelaajana Latvian SNT:n/Latvian mestaruuden yhdeksän kertaa vuosina 1974, 1979, 1982, 1984–1986, 1992, 1993 ja 1996. Hän edusti 1980-luvulla Neuvostoliiton miesten maajoukkuetta jossa voitti maailmanmestaruuden Kolumbiassa 1982, MM-hopeaa Espanjassa 1986, Euroopan mestaruuden Tšekkoslovakiassa 1981 ja Länsi-Saksassa 1985, EM-hopeaa Kreikassa 1987 ja EM- pronssia Ranskassa 1983. Vuonna 1992 hän edusti Latvian maajoukkuetta olympiakarsintaturnauksessa.Latvian koripalloliitto Valmentajanurallaan Valters toimi muun muassa ASK Rīgan ja BK VEF Rīgan päävalmentajana ja voitti Latvian mestaruuden vuosina 1997, 1998 ja 1999. Hän valmensi Latvian miesten maajoukkuetta vuosina 1997–1998. Valters valittiin FIBA Hall of Fameen vuonna 2017.FIBA Hall of Fame Valtersin pojat Kristaps Valters ja Sandis Valters pelasivat myös Latvian maajoukkueessa.https://www.malagahoy.es/deportes/genes- Valters_0_561844111.html == Lähteet == * Profiili Latvian koripalloliitto * Profiili FIBA Hall of Fame === Viitteet === == Aiheesta muualla == * Profiili eurobasket.com Luokka:Neuvostoliittolaiset koripalloilijat Luokka:Latvialaiset koripalloilijat Luokka:Latvialaiset koripallovalmentajat Luokka:Vuonna 1957 syntyneet Luokka:Elävät henkilöt
Kipinät-kuoro

Kipinät on jyväskyläläinen kevyeen musiikkiin suuntautunut sekakuoro. Kollektiivia johtaa sen perustaja, jyväskyläläinen monitoimimuusikko Kaisa Halmemies (s. 1989). Kipinöiden ensiesiintyminen oli keväällä 2018 ja se aloitti säännöllisen toimintansa heti seuraavana syksynä. Kesäkuussa 2019 Kipinät palkittiin kolmella kultaleimalla eli korkeimmalla tunnustuksella sekä Halmemies johtajapalkinnolla vokaalimusiikkifestivaali Tampereen Sävelen kansainvälisessä kuorokatselmuksessa. Keväällä 2020 kuoro tuli tunnetuksi tempauksillaan Radio Suomipopilla, missä lauluyllätysten kohteeksi ovat joutuneet Antti Tuisku, Mikael Gabriel sekä Hovimuusikko Ilkka. Covid-19-viruksesta johtuneen poikkeustilan aikana kuoro julkaisi kaksi musiikkivideota, joista ensimmäinen on kuoronjohtajan kirjoittama originaalikappale Poikkeustilassa ja toinen coverversio Lady Gagan ja Bradley Cooperin Shallow. Vuonna 2021 Kipinät osallistui Talent Suomi -ohjelmaan The Real Group -lauluyhtyeen kappaleella Words. Kuoro valitiin yleisöäänillä semifinaaliin, jossa koronarajoitusten takia vain 10-henkinen kuoro esitti Elastisen ja Jenni Vartiaisen kappaleen Epäröimättä hetkeekään. Vuonna 2023 Kipinät tekee tekee kolmen kaupungin kiertueen Jyväskylä Big Bandin kanssa. == Suomipop-yllätykset == * Antti Tuisku: https://www.ruutu.fi/video/3554362 * Mikael Gabriel: https://www.ruutu.fi/video/3574090 * Hovimuusikko Ilkka: https://www.facebook.com/watch/?v=872884966550275 *Elastinen: https://youtu.be/zBKuYE_I8Q8 *Heli Palsanmäki: https://www.facebook.com/suomipop/videos/219380456744874 *Michael Monroe: https://www.facebook.com/suomipop/videos/201900062038534 == Saavutuksia == * Tampereen Sävel 2019, 3 kultaleimaa ja johtajapalkinto == Julkaisut == * Poikkeustilassa (2020) https://youtu.be/bB8vPJXtBN0 * Shallow (2020) https://youtu.be/JsPq04coBUA *Hei, joulumieli (2020) https://youtu.be/y7sXpX_U-BU *Valoo ja voimaa (2021) https://youtu.be/VIvigWWiv8E *You're the Voice (2021) yhdessä saksalaisen Sounding Peoplen kanssa https://youtu.be/HBSppQfuIRM?si=IJ83g_5Rq9I6RxoC == Lähteet == == Aiheesta muualla == * Kotisivut: https://www.kipinatkuoro.fi/ * Facebook: https://www.facebook.com/kipinatkuoro/ * Spotify: https://open.spotify.com/artist/00hT5p6hqqozRfTATIF2zC?si=a6jjfNONT8WokMGu1zjutw * YouTube: https://www.youtube.com/channel/UCMu2JAKNS4N-L8tYKnM93EQ * Instagram: https://www.instagram.com/kipinatkuoro/ Luokka:Suomalaiset sekakuorot Luokka:Jyväskylän musiikki